Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: [7/a. számú melléklet a 217/1998. (XII. 30.) Korm. rendelethez]
Paragraph Index: 416

[7/a. számú melléklet a 217/1998. (XII. 30.) Korm. rendelethez] ÚTMUTATÓ A TÁMOGATÁSI INTENZITÁS SZÁMÍTÁSÁHOZ A támogatás felső határának mérőszáma a támogatás-intenzitás, amely a támogatás-tartalom és az elszámolható költségek hányadosa. Az alábbiakban az egyes támogatási céloknál figyelembe veendő elszámolható költségek kerülnek bemutatásra. Az elszámolható költségek között fel nem sorolt költségkategóriákat a támogatás-intenzitás meghatározásakor nem lehet figyelembe venni. Az egyes támogatási céloknál - költségkategóriák: Kutatási-fejlesztési célú támogatás esetében: • személyi jellegű költségek (kizárólag az adott kutatási programban dolgozó kutatók, technikusok, egyéb kisegítő személyzet), • műszerek, berendezések, telek, építmények költségei, feltéve ha azokat kizárólag és folyamatos jelleggel kutatási célokra használják, • konzultáció és ezzel egyenértékű szolgáltatások igénybevételének költségei (szabadalom, külső technikai, kutatási szolgáltatások költségei), feltéve ha azok kizárólag az adott kutatáshoz kapcsolódnak, • a kutatási tevékenységhez kapcsolódó fenntartási költségek, • egyéb, a kutatáshoz kapcsolódó fenntartási költségek (pl. anyagköltség, közműdíj). Képzési célú támogatás esetében: • az oktatók személyes költségei, • az oktatók és a képzésben részesülők utazási költségei, • egyéb költségek (kiadványok, segédeszközök), • a használati eszközök és a felszerelések értékcsökkenése, de kizárólag azok képzésre használt értékéig, • a képzéshez nyújtott szaktanácsadói munka költségei, • a képzésben részesülők személyes költségei, de maximum az előző pontokban felsorolt elszámolható költségek összegéig. Regionális beruházási célú támogatás esetében: • beruházás: tárgyi beruházás1 (telek, épületek, gépek, berendezések) és immateriális javak2 beszerzése, • személyi jellegű költségek: a két éves személyi jellegű költségek3 szorozva az újonnan létesített munkahelyek számával (a munkahelyek számának nettó növekedése az érintett vállalkozásban), valamint a felveendő munkaerő egyszeri képzésének költségei. 1 Tárgyi beruházás alatt zöldmezős beruházás, a meglévő létesítmények bővítése, illetve a terméket vagy a termelési eljárást alapvetően megváltoztató tevékenység értendő. (Új beruházás jogcímén nem támogatható a régi berendezés újra cserélése). Szintén beruházásnak minősül az olyan gyár, gyáregység termelési célú megvásárlása, amely nem üzemel, illetve a termeléssel felhagyott volna, ha eladásra került volna. 2 Az immateriális beruházás költségeit csak akkor lehet a támogatás vetítési alapjaként figyelembe venni (akkor lehet elszámolható), ha az adott immateriális javak megfelelnek az alábbi kritériumoknak: • kizárólag a támogatott létesítményben használhatóak, • amortizálható eszközöknek kell lenniük, • piaci áron, harmadik személytől kell vásárolni, • fel kell tüntetni a vállalat eszközei között és 5 évig „a vállalaton belül kell maradnia.” 3 Bérköltség és a kapcsolódó társadalombiztosítási járulékok. 2000/131. szám Kis- és középvállalatok támogatása esetében: • tárgyi beruházás (telek, épületek, gépek, berendezések), • immateriális beruházás (szabadalmi jog, licenc, know-how, nem szabadalmaztatott technológiai ismeretek megvásárlása), • konzultáció, képzés, tanácsadás költségei. Környezetvédelemi célú támogatás esetében: • Beruházási költségek: – A magasabb szintű környezetvédelemi normák teljesítéséhez szükséges telek, épületek, gépek, berendezések beruházási költségei. – Korábbi környezeti károkozások helyreállításának beruházási költségei. • Egyéb költségek: tájékoztatási költségek, képzési és tanácsadói szolgáltatások költségei. Foglalkoztatási támogatás esetén: • személyi jellegű költségek (bérköltség, társadalombiztosítási járulékok). 2000/131. szám

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes